Τιτίκα Βλαχοπούλου

Η Τιτίκα (Φωτεινή) Βλαχοπούλου (γεννημένη στην Ξάνθη το 1948) είναι Ελληνίδα ηθοποιός.

Βιογραφία 
Γεννήθηκε και μεγάλωσε στην Ξάνθη. Η καταγωγή της οικογενείας της είναι από τη Μικρά Ασία και τελείωσε το Γυμνάσιο στη Θεσσαλονίκη. Αποφοίτησε από τη Δραματική Σχολή του Πέλου Κατσέλη με άριστα. Παρακολούθησε μαθήματα χορού καθώς και τραγουδιού με δασκάλα την Καίτη Παπαλεξοπούλου.

Είναι πρωταγωνιστικό στέλεχος του Ελληνικού Θεάτρου. Έχει εμφανιστεί σε έργα: Σοφοκλή, Ευριπίδη, Αριστοφάνη, Χουρμούζη, Ξενόπουλου, Παντελή Χόρν, Κορομηλά, Μπρέχτ, Σαίξπηρ, Ερρίκος Ίψεν, Άντον Τσέχωφ, Λόρκα, Όσμπορν, Γκόλντσμιθ, Γκίμσον, Φρίελ με σκηνοθέτες: Αλέξη Σολομό, Κάρολο Κουν, Κώστα Μπάκα, Γιώργο Μιχαηλίδη, Αλέξη Μινωτή, Σπύρο Ευαγγελάτο, Γιάννη Τσαρούχη, Αντώνη Αντύπα, Μαριέττα Ριάλδη, Γιώργο Θεοδοσιάδη, Κώστα Νταλιάνη, Σταύρο Ντουφεξή, Γιώργο Κιμούλη, Γιάννη Βούρο.

Έχει παίξει στην Επίδαυρο, στο Ηρώδειο, στους Δελφούς, στο Εθνικό θέατρο και σε πολλές θεατρικές σκηνές της Αθήνας.

Έχει διδάξει θέατρο στο "Drama Therapy", στη Σχολή Θεάτρου "Γιώργος Κιμούλης" και στη Σχολή Θεάτρου "Διομήδης Φωτιάδης". Για 2 χρόνια συνεργάστηκε με τη θεατρική ομάδα της Ιατρικής Σχολής Αθηνών και σκηνοθέτησε την "Αυλή των Θαυμάτων" του Ι. Καμπανέλλη και τις "Κερασιές" του Ηλία Βλάχου.

Συμμετείχε σε πολλές ραδιοφωνικές εκπομπές θεάτρου, λόγου, ποίησης καθώς και σε δική της ραδιοφωνική παραγωγή με τίτλο Η κρυφή γοητεία των αστεριών στο κρατικό ραδιόφωνο, διάρκειας 3 χρόνων.

Θέατρο 
Η πρώτη της συνεργασία στο θέατρο ήταν με τον Αλέξη Σολομό στο Προσκήνιο στη "Μις Μπά" του Μπεζιέ. Παρέμεινε στο Προσκήνιο και έπαιξε στα έργα "Αδελφοί Καραμαζώφ" του Φιοντόρ Ντοστογιέφσκι, "Σαν περάσουν πέντε χρόνια" του Λόρκα, "Ο καλός άνθρωπος του Σετσουάν" του Μπέρτολτ Μπρεχτ, "Χάρβεϊ" της Μ.Τσαίη, "Θεσμοφοριάζουσες" του Αριστοφάνη, "Περικλής" του Σαίξπηρ. Στη συνέχεια συνεργάστηκε με τους:
Θίασος της Αντιγόνης Βαλάκου , "Τάνια" του Αρμπούζωφ, "Περλιμπρίν και Μπελίσσα" του Λόρκα, "Τραγούδι της κούνιας" του Σιέρα
Νέα Πορεία, "Παραμύθι χωρίς όνομα" του Καμπανέλλη (Μαρία).
Θέατρο τέχνης Κάρολου Κουν, "Τα παιδιά στην εξουσία" του Βιτράκ (Εσθήρ).
Θίασος Καρρά, "Το ημέρωμα της στρίγγλας" του Σαίξπηρ (Μπιάνκα).
Εθνικό θέατρο, "Οι Φασουλήδες του Κατσιπόρα" του Λόρκα (Δόνια Ροζίτα), "Οι φοιτητές" του Ξενόπουλου (Φανίτσα), "Βούδας" του Καζαντζάκη, "Ικέτιδες" του Αισχύλου, "Υπάλληλος" του Χουρμούζη (Κλεοπάτρα), "Φλαντρώ" του Παντελή Χορν, "Βασιλιάς Λήρ" του Σαίξπηρ (Κορντέλια), "Ηλίθιος" του Ντοστογιέφσκι (Αγλαΐα Ιβάνοβνα)
Θίασος Γιάννη Φέρτη, "Οργισμένα Νιάτα"
Νέα σκηνή του Θύμιου Καρακατσάνη, "Φον Δημητράκης" του Ψαθά, "Χαρτοπαίκτης" του Χουρμούζη (Ελένη)
Αποθήκη της Αλίκης Γεωργούλη, "όλο σπίτι, κρεβάτι και εκκλησία" του Ντάριο Φο
Απλό θέατρο , "Τα λάθη μιας Νύχτας" του Γκολτσμιθ (Καίτη)
Θίασος Γιάννη Τσαρούχη, "Τρωάδες" του Ευριπίδη (Κασσάνδρα)
Δημοτικό θέατρο Ρόδου, "Το Παιχνίδι της Μοναξιάς" του Ουίλιαμ Γκίμσον,(Γκίτλ) "Ο άνθρωπος με τα όπλα", του Μπέρναντ Σώ (Ράινα), "Η τύχη της Μαρούλας" του Κορομηλά  (Μαρούλα)
Πειραματικό θέατρο Μαριέτας Ριάλδη, "Ματωμένος Γάμος" του Λόρκα (νύφη)
Αμφιθέατρο του Σπύρου Ευαγγελάτου, "Ηλέκτρα" του Σοφοκλή (Χρυσόθεμις), "Ερωτική πίστη" του Αν. Πάντιμου(Ερωδάφνη)
Δημοτικό θέατο Πάτρας, "Ο εχθρός του λαού" του Ίψεν (κα Στόκμαν)
Θέατρο Βικτώρια Γ. Θεοδοσιάδη, "Χορεύνοτας στην Λουνάσα" του Μπράιαν Φρίελ (Κέιτ)
Θίασος του Γιάννη Βούρου, "Τα παιδιά ενός κατώτερου Θεού" του Μάρκ Μέντοφ (κα Νόρμαν)
Θίασος του Γιώργου Κιμούλη, "Σόλνες" του Ίψεν (κα Σόλνες)
Θέατρο του Νέου Κόσμου, "Ελεονόρα Ντούζε, Τελευταία Νύχτα" του Γκίκο Ντε Κιάρα (Ελεονόρα)

Φιλμογραφία

Τηλεόραση 
Στην τηλεοπτική εκπομπή Το Θέατρο της Δευτέρας, συμμετέχοντας στα εξής έργα :

Τηλεοπτικές Ταινίες

Τηλεοπτικές Σειρές

Κινηματογράφος

Εξωτερικοί σύνδεσμοι 
 Επίσημος Ιστοτόπος Τιτίκα Βλαχοπούλου

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης